Revenga de Campos

Revenga de Campos Palentziako udalerria da, Tierra de Campos eskualdean dagoena, Gaztela eta Leonen. Ucieza erreka txikia alboan du.

158 biztanle bizi dira bertan, baina, urtero, uda ailegatzen denean, jendez bete egiten da honako bi arrazoiengatik; bata, han bizi direnen senitartekoak hara joaten direlako (oporraldiak igarotzera, normalean); eta bestea, herriaren erditik Santiagoko Bidearen ibilbide bat dagoelako, Frantziakoa hain zuzen. Horrexegatik, jende asko geratzen da bertan lo egiten.
Leku paregabea da lasaitasunaz eta isiltasunaz, hala nola, bere basoaz gozatzeko.

Elizak 
Revengak duen lekurik politena San Lorenzo deituriko eliza da, harriz eta adreiluz eginda dago eta bost piezatan bananduta dagoena. Barruan, XVII. mendeko erretaula bat nabarmentzekoa da eta bi XVIII. mendekoak. Egunero elizako apaizak eguerdiko hamabietan meza egiten du.

Existitzen diren agiri batzuei esker, badakigu beste eliza bat zegoela, San Llorente deiturikoa, hain zuzen. Berau, herriaren irteeran kokatua omen zegoen.

Demografia 
XIX. mendearen erdialdean Revenga 572 biztanle zituen baina poliki-poliki biztanleria murrizten joan da.

2008ko urtarrilaren 1eko erroldaren arabera 162 biztanle zituen.

Festak 
 San Lorenzo: abuztuaren 9 eta 10ean.
 San Antonio de Padua : ekainaren 13an.

Ikus, gainera 
 Palentziako udalerrien zerrenda

Kanpo estekak 
  Herri txikiei buruzko informazioa Gaztela Leongo juntaren webgunean.

Palentziako udalerriak